ສຫລ ເປີດເຜີຍ ເອກະສານ ຫຼາຍພັນສະບັບ ທີ່ຍຶດມາໄດ້ ຈາກເຮືອນນາຍ Bin Laden 
ເອກະ​ສານ​ທີ່ມີການ​ເປີດ​ເຜີຍ ແມ່ນ​ລວມທັງຈົດໝາຍ​ສ່ວນ​ຕົວຕ່າງໆ ແລະບົດຄວາມ​ ທີ່​ຮຽກຮ້ອງ​ໃຫ້​ ສັງຫານຊາວ​ອາ​ເມຣິກັນ ​ແລະ ການຫລົ້ມສະຫຼາຍ ຂອງປະ​ເທດ​ຕາ​ເວັນຕົກ.
ສະຫະລັດໄດ້ເປີດເຜີຍຕໍ່ສາທາລະນະຊົນ ເອກະສານຫຼາຍພັນ ສະບັບ ທີ່ເກັບກູ້ເອົາມາໄດ້ ຈາກເຮືອນຂອງ ນາຍ Osama bin Laden ຢູ່ໃນປາກິສຖານ ຫຼັງຈາກຜູ້ກ່ຽວຖືກສັງສານ ໃນການບຸກ ໂຈຕີ ໂດຍໜ່ວຍກ້າຕາຍ SEALs ຂອງກອງທັບເຮືອສະຫະລັດ ເມື່ອສີ່ປີກ່ອນ ເອກະສານທີ່ມີການເປີດເຜີຍ ໃນວັນພຸດວານນີ້ ແມ່ນລວມທັງ ຈົດໝາຍສ່ວນຕົວຕ່າງໆ ໄປຫາທ້າວ Hamza ຜູ້ເປັນລູກຊາຍ ຂອງນາຍ bin Laden ຕະຫລອດບົດຄວາມ ທີ່ຍືດຍາວ ຮຽກຮ້ອງ ໃຫ້ສັງຫານຊາວອາເມຣິກັນ ແລະ ການຫລົ້ມສະຫລາຍ ຂອງ ປະເທດຕາເວັນຕົກ ບັນດານັກວິເຄາະ ກ່າວວ່າ ເອກະສານເຫຼົ່ານັ້ນ ຈະນຳສະເໜີ ພຽງເຫຼັກນ້ອຍ ກ່ຽວກັບການເຮັດວຽກພາຍໃນກຸ່ມ al-Qaida ແລະ ຊາຍທີ່ເປັນຜູ້ນຳພາອົງການດັ່ງກ່າວ ຫ້ອງການ ຂອງຫົວໜ້າອົງການສືບລັບແຫ່ງຊາດ ກ່າວວ່າ ເອກະສານ ອີກຫຼາຍຮ້ອຍສະບັບ ພວມກຳລັງຢູ່ລະຫວ່າງ ການກວດສອບ ທີ່ອາດເປັນໄປໄດ້ວ່າ ຈະຖືກຈັດບໍ່ໃຫ້ເປັນ ຄວາມລັບອີກຕໍ່ໄປແລ້ວ ແລະ ຈະມີການເປີດເຜີຍໄດ້ ໃນອະນາຄົດ